محی الدین ریشی سٕندۍ مِنی افسانہٕ چھِ نوٮ۪ن مسلن ہُند ایحساس کرناوان مثالے تُہند "نکھ" افسانہٕ چھُ بہ ظٲہر اکھ لۅکُٹ واقعہٕ باوان ، مگر بنیٲدی طور چِھ اتھ مسلس سٍتۍ واریاہ مسلہٕ نٔتھۍ سپدان تہٕ اکہ بڈِ مسلک احساس کرناوان، افسانہٕ نگارن چھُ یہ لۅکُٹ واقہٕ جذبن ہٕنزِ کوندِ منزٕ پویمُت،انسٲنۍ ہمدردی ہُند جذبہٕ، مذہبی وابستگی ہٕندۍ جذبہٕ، کُنِرک احساس ، پانہٕ پننہ اتھٕ کٲم نہ کرنُک یچھ عادت، کٔژن تام سٔطرن پٮ۪ٹھ مشتمِل أمۍ معنہ سٲوۍ افسانن کیاکیا چُھنہٕ سٲمِتھ تھوومُت۔ واقعہٕ چھُ یہ زِمامہٕ صٲب چھُ گرس منز کنُے زون۔ نیچوۍ چھِس تھٔز تعلیم حٲصِل کرنہٕ پتہٕ انگلستانس منز دیار وٹہٕ نس تہٕ دُنیا چھاونس سٍتۍ آوٕرۍ۔ مامہٕ صٲب ییلہ موٗد، کالوٗنی ہند ٮ۪و بے مُروّت تہ غٲر زان ہمسایو اَنہٕ نٲوۍ کینہہ بہٲرۍ مزوٗر۔ یِمہٕ نٕے اتھِ تُلنووکھ مامہٕ صٲبُن توبوٗدٕ۔ توبوٗدٕ پکناوان پکناوان و ون أکۍ بہٲرۍ مزوٗرن" رام نام ستیہ ہے۔ سب بولو" رام نام ستیہ ہے "د ویم مزوٗر لوگُس وننہ" یہ مسلمان تھا" گۅڈنٕکۍ دیتس مسلمان تھا تو کیا ہوا، رام نام ستیہ ہے "غلام رسولن ، یُس یہ حال وُچھان اوس، و ون گرٕ وٲتِتھ آشینہ زِ أزۍ کہ پٮ۪ٹھٕ گژھن شُرۍ گرُک کٲم کار کرناوٕنۍ، وۅنۍ پورُکھ سٮ۪ٹھاہ اگر تھٔز تعلیم پٔرِتھ سٲنۍ شُرۍ تہ Foregin گٔیہ، اسہ کُس دِیہ نکھ!